בניית דמויות

שחקנים יקרים,

על מנת להכין את דף הדמות שלכם בצורה ראויה ונכונה,

יש לעקוב אחרי השלבים שיופיעו למטה.

כמה דגשים לפני כן:

\* קובץ הוורד הוא הקובץ החשוב והמלא שיכיל את דף הדמות שלכם ואותו אתם שולחים לאישור.

\* קובץ האקסל לעומתו הוא קובץ חישוב סטטיסטיקות לקרב והוא יעזור לכם בבוא העת, אך אין צורך לשלוח אותו לאישור המנחים.

\* אין למחוק שום דבר מטבלת האקסל עליה רשום בתוך הקובץ שהיא ממלאה את עצמה.

\* שימו לב להערות על גבי מסמך הוורד, הן מסבירות חלקים שאינם ברורים.

השלבים ליצירת הדמות

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1) מורידים ופותחים את שני הקבצים שנמצאים בתחתית העמוד הזה.

2) עוקבים אחר ההוראות ליצירת דמות בעמוד הזה, בו אתם נמצאים כרגע.

3) קובץ הוורד מחולק לטבלאות מקבילות לשלבים השונים ביצירות הדמות. יש למלא אותן לפי ההוראות באתר. (לדוגמא בטבלת היכולות - לחלק את הנקודות ובין היכולות השונות).

4) בנוספים יש למלא את כלל הדברים שאינם מופיעים בשאר הטבלאות.

5) סיימתם עם הדמות? עכשיו מורידים את האקסל ומעתיקים את המספרים מהוורד לתוך הטבלאות באקסל.

6) שולחים מייל למנחים לאישור

בנוסף יש לשלוח מסמך וורד עם רקע הדמות.

ראשית, הנה מספר דגשים:

1) נסו לחשוב בקטן. אתם אנשי זאב. העובדה הזו לבדה הופכת אתכם למעניינים, מגניבים, גדולים מהחיים ולדמויות אדירות. אין סיבה להפוך את הדמות שלכם ליותר מיוחדת ממה שהיא גם ככה. ראגאבש צעיר כסוף ניבים הומיד זה בסדר, הוא לא חייב גם להיות סוכן כפול של התולע שמתחזה לגארו לכל דבר ועניין. תקטינו.

2) לא הכל רע בעולם. לא כל דמות חייבת להיות עם טרגדיה משפחתית ענקית, עם סיפור קורע לב, עם סוד אפל ומזעזע שקע את משפחתו. תמתנו. תשמרו על דברים בפרופורציה. גם נער שגדל במשפחה רגילה והיה עם חיים רגילים עד השינויי הראשון זה בסדר ומקובל.

3) אל תירו לעצמכם ברגל. לקחת חסרונות מעניינים ש״יקשטו״ את משחק הדמות שלכם זה מצויין. אבל לקחת חסרונת קשים מאד ורבים מאד שיהפכו את הדמות שלכם למטרה ברגע שיגלו חצי מהם - זה פוגם במשחק הדמות ויוציא אותה מהמשחק מהר מאד. לקחתם סוד אפל על הדמות שלכם? מעולה תשמרו על זה כחיסרון היחידי. בחרתם להיות חסרי סבלנות לכל מה שקשור בליטאני? נהדר אל תעמיסו קשיים נוספים על דמותכם.

4) תבנו דמויות שמטרתם להלחם בתולע. גארו הם לוחמיה של גאיה, וככאלה עליהם להתאמן להילחם באויביה. אלפא שידע להילחם רק בגארו אחרים ימות מהר מאוד נגד התולע.

שנית, הנה תבנית לאיך צריך להיראות הרקע:

- שם הדמות ושם המעשה.

- שם ההורים של הדמות - מי מהם גארו מי לא. האם ההורה השני בן דם או סתם אדם או זאב?ֿ

מקום הלידה של הדמות והמקום בו גדלה - אם הגיעה מחו״ל - סיבת ההגעה ארצה.

- שינויי ראשון של הדמות - מתי ואיך הפכה לגארו, הנסיבות וההשלכות.

- החינוך של הדמות - מי חינך אותה, איך ואיפה, איך השינויי השפיע על חייה הרגילים.

- טקס החניכה של הדמות - איך הדמות התקבלה לשבט שלה, קיבלה את שם המעשה ומה היה הטקס עצמו - מה הדמות הייתה צריכה לעשות.

- הדמות היום - איפה הדמות נמצאת היום, מה היא עושה בשגרה, איך היא הגיעה ללהקה שלה (במידה והיא חלק מלהקה).

הקדמה ליצירת דמות

לפני שמתחילים בהצבת נתוני הדמות, רצוי להמציא ולתאם סיפור אישי ביחד עם חברי להקה פוטנציאליים והמנחים. מידע על העולם אשר יכול לעזור בבניית הסיפור ניתן למצוא בדפי הרקע. החוקים הבאים מראים איך ליצור דמות התחלתית עבור המשחק, דמות שבדיוק עברה מסטטוס של גור לסטטוס של צעיר. חוקי המשחק החי ויצירת הדמות המפורטים כאן דומים לחוקים הרשמיים של Werewolf the Apocalypse עם מספר שינויים בשיטה אך לא במהות של דברים.

 דמויות התחלתיות הן רובן בדרגה הראשונה של צעיר (Cliath). אי אפשר לקנות דרגה בנקודות חופשיות- ואף שחקן לא יכול לבנות דמות במעמד גבוה יותר מצעיר.

דברים שחייבים להיות בדמות שלכם - אנא קראו עד הסוף:

לא לשכוח לרשום למעלה את: שם השחקן, השם המלא של הדמות כולל שם המעשה, שבט, גזע, מולד ירח.

יכולות - לא ניתן להתחיל עם יותר מ-3 נקודות ביכולת. כאשר את הנקודה הרביעית ניתן לקנות עם נקודות חופשיות ונק"ן ובאישור מנחים בלבד.

לא ניתן לקחת מעל 10נקודות ביתרונות.

על מנת להעלות נקודה לרמה 4 או 5, יש לקנות מספר התמחויות השווה למספר הדרגה הקודמת. לדוגמא "ניבי פלדה" רוצה להעלות עשבונאות מדרגה 3 ל4, הוא יצטרך לקנות שלוש התמחויות בעשבונאות ורק אז לקנות את הדרגה הרביעית.

## שלב ראשון - בחירת הגזע, חסות הירח והשבט

**גזע**

אנשי זאב נולדים באחת משלוש צורות; כבני אנוש לאם אנושית, כזאבים לאם זאבית או כבני כלאיים מתוך זיווג אסור בין שני אנשי זאב. הצורה בה נולד איש הזאב קובעת את אופי חייו עד לשינוי הראשון שלו. בני אנוש חיים לרוב בקרב בני האדם, זאבים חיים להם בטבע ובני כלאיים חיים בסתר בקרב אנשי זאב אחרים. בחירת הגזע קובעת את אופן חייה של הדמות בשנות קיומה לפני השינוי הראשון, מי היו הוריה, היכן גדלה, מי היו חבריה ומה עשתה בשנים שלפני הפיכתה לגארו. הגזע של הדמות קובע בין השאר את כמות הנוסיס (Gnosis) ההתחלתית של הדמות.

ילידי אנוש (הומינידים Homid): אלו אשר נולדו בצורת אדם וגדלו בקרב החברה האנושית. נוסיס התחלתי = 1, מקבלים 7 נקודות מיומנות לחלק בין כישרונות אנושיים לבחירתם, ניתן לרכוש עם נקודות אלו רק את הרמה הראשונה של כישרונות. (לא ניתן להשתמש בנקודות אלו לקנות רמות גבוהות יותר). יכולים להתחיל עם זהות אנושית רשמית וקשרים בעולם האנושי.

הומידים מחדשים נזק בצורות היספו, גלברו או קרינוס ולא מקבלים נזק מיוחד מנגיעה בכסף בצורת האנוש שלהם.

בני כלאיים (מטיס Metis): אלו אשר נולדו בצורת קרינוס וגדלו בקרב חברת הגארו. נוסיס התחלתי = 3, מקבלים 2 נקודות כישרון לחלק בין הכישרונות הבאים: הכרת תרבות הגארו, הכרת העולם העל טבעי, קוסמולוגיה, טקסים. לא יכולים להתחיל עם קשרים בעולם האנושי או זהות אנושית רשמית. תרבות הגארו רואה בבני הכלאיים שבירה של טאבו, תוצר של זיווג אסור בין שני גארו אשר הביא ילד פגום לעולם. כל המטיס נולדים עם פגם מולד כלשהו ועקרים לחלוטין.

מטיסים מחדשים נזק בכל הצורות אך תמיד מקבלים נזק מנגיעה בכסף.

יש צורך באישור מנחה על בכדי לשחק מטיס.

ילידי זאב (לופוס Lupus): אלו אשר נולדו בצורת זאב וגדלו בקרב זאבים. נוסיס התחלתי = 5. לא יכולים להתחיל עם קשרים בעולם האנושי או זהות אנושית רשמית.

ילידי זאב מחדשים נזק בצורות היספו, גלברו או קרינוס ולא מקבלים נזק מיוחד מנגיעה בכסף בצורת הלופוס שלהם.

יש צורך באישור מנחה על בכדי לשחק לופוס.

**מולד ירח:**

אנשי זאב גם מחולקים לפי מולד הירח אשר בו עברו את שינוי הצורה הראשון שלהם. מולדי הירח בוחרים את הגארו שתחת חסותם עברו את השינוי הראשון על פי התאמתם לאופי אותו מולד. רוחות וגארו אחרים מתייחסים לאיש הזאב החדש באופן שונה על פי החסות שקיבל. לכל מולד ירח יש תפקיד מוגדר בחברת הגארו. מולדי הירח השונים מעניקים מספר נקודות כישרון לכישרונות המרכזיים של כל מולד ירח וקובעים את דירוג הזעם הקבוע ההתחלתי של הדמות.

הנקודות המתקבלות ממולד ירח הן הנקודות הראשונות שמקבלת הדמות בכישרונות אלו, רמות 1 עד 3 בכישרון. ניתן לקנות עוד נקודות עד למקסימום של חמש רמות בכל כישרון. בשביל לשפר מעבר לכך יש לקנות נקודות בהתמחויות ספציפיות.

תעלולן \Ragabash - ירח חדש - תפקידם של התעלולנים לאתגר את הסטאטוס קוו של חברת הגארו, באופן מסורתי סולחים לתעלולנים על פגיעות קלות בכבודם של בכירים מהם כפי שליצן החצר רשאי להגיד למלך את האמת הלא נוחה. התעלולנים הם הרמאים, הגנבים, והמרגלים של הגארו.

מתחיל עם נקודת זעם קבועה אחת. 3 נקודות ביכולות גניבה, הונאה והתחבאות.

לא ניתן לעלות יכולת מעל ל3 עם נקודות אלו.

שמאן\ Theurge - סהר ירח - כל הגארו מתעסקים עם רוחות אבל השמאנים הם המומחים בנושאים אלו. שמאנים הם המרפאים והקוסמים של הגארו, הם אחראים על הטקסים הגדולים ועל ההתעסקות עם רוחות.

מתחיל עם שתי נקודות זעם קבועות. 3 נקודות ביכולות טקסים וקוסמולוגיה, כולל כמובן את הטקסים השמאנים של הגארו. לא ניתן לעלות יכולת מעל ל3 עם נקודות אלו.

שחקנים אשר רוצים לשחק דמות שמאן מתבקשים לקרוא את המידע לגבי רוחות בדפי המטאפיזיקה באתר זה.

שומר חוקים \ Philodox - חצי ירח - המדינאים, השופטים, שומרי הליטני יוצרי החוקים והאחראים על אכיפתם. שומרי החוקים של הגארו הם הבסיס המוצק שעליו עומדת תרבות הגארו והם אשר אחראים להשאיר את אחיהם בתלם.

מתחיל עם שלוש נקודות זעם קבועות. במקום תוספת לכישרונות ספציפיים מקבלים הפילודוקסים 3+ לכל דירוג של יכולות גילוי. 1+ לכוח הרצון הקבוע של הדמות.

אמן \ Galiard - ירח בולט - האמנים והיוצרים אחראים בראש ובראשונה לזכור ולספר את הסיפורים והאגדות של הגארו. בנוסף לכך הם יוצרי הכלים ובעלי המלאכה הגדולים של הגארו. האמנים הם אלו שבמרכז התרבות וחיי החברה של הגארו.

מתחיל עם ארבע נקודות זעם קבועות. 3 נקודות ביכולות אמנויות יצירה ואמפטיה. +1 לדירוג היצירה.

לא ניתן לעלות יכולת מעל ל-3 עם נקודות אלו.

לוחם \ Ahroun - ירח מלא - בראש ובראשונה, הגארו הם החיילים של גאיה ואין בקרבם מי שמייצג עיקרון זה יותר טוב מהלוחמים. הלוחמים הם האלופים ומנהיגי המלחמה של הגארו. בחלק מהשבטים הלוחם הוא לרוב גם המנהיג.

מתחיל עם חמש נקודות זעם קבועות. 3 נקודות לדירוג של שתיים מתוך היכולות הבאות: אתלטיקה, התחמקות, כלי נשק חמים, כלי נשק קרים, קרב מגע. יש לבחור את שתי היכולות בעת יצירת הדמות ולא ניתן לשנות את הבחירה מאוחר יותר.

לא ניתן לעלות יכולת מעל ל- 3 עם נקודות אלו.

**שבט**

מאז שנוצרו הגארו לפני מאות אלפי שנים הם התרבו והתפתחו והתפזרו על פני העולם. הם התפצלו להם למספר שבטים אשר יצרו לעצמם תרבות ומנהגים ייחודיים להם. השבט עליו שייכת גארו קובע את היחס שתקבל מגארו אחרים ומרוחות שונות. לכל שבט יש יתרון וחיסרון אשר ייחודי לו. כל השבטים מקבלים 3+ לדירוג של מתנות רוחות מהרשימה של אותו השבט. רוב הדמויות במשחק מתחילות עם 4 נקודות בדירוג כוח רצון הקבוע שלהן אך ישנם שבטים אשר מתחילים עם יותר.

הנוקמות השחורות (Black Furies) חוסר סבלנות לגברים, במיוחד כאלו שמסרבים לתת להן את הכבוד הראוי.

2+ לדירוג נוסיס קבוע התחלתי. מוניטין טוב בקרב רוחות של הויילד. רק שחקניות יכולות לשחק נוקמות שחורות.

מכרסמי העצמות (Bone Gnawers) בעלי מעמד נמוך בחברה. לא יכולים לקחת נקודות בייחוס או גלגולים קודמים. לא יכולים להתחיל עם נקודות במשאבים.

+3 לדירוג העמידות של הדמות (התנגדות לרעל, מחלות, ריחות רעים). שלוש נקודות יכולת לחלק בין היכולות הבאות: גניבה, דריכות, הונאה, הכרת ערים, התחבאות, נהיגה.

לא ניתן לעלות יכולת מעל ל-3 עם נקודות אלו.

ילדי גאיה (Children of Gaia) לא מעוררים דליריום בקרב בני אדם. בני אנוש אשר רואים את ילדי גאיה בצורת קרינוס יזכרו זאת מאוחר יותר.

שלוש נקודות יכולת לחלק בין היכולות הבאות: אמפטיה, הבנת בעלי חיים, ידע אקדמי, מדיטציה, רפואה, שפות. ילדי גאיה לא מפחידים בני אדם כפי שעושים זאת שאר הגארו ויכולים להתערות בחברה האנושית בלי הגבלה. מוניטין טוב בקרב גזעי משני הצורה האחרים.

לא ניתן לעלות יכולת מעל ל-3 עם נקודות אלו.

פיאנה (Fianna) חולשה לאלכוהול ומסיבות.

1+ לדירוג הזעם ההתחלתי. הפיאנה ידועים בתשוקה וההתלהבות שלהם, יכולים להשתמש בנקודות זעם זמניות על מנת להעלות גם את תכונת הכריזמה בדיוק כפי שניתן להשתמש בנקודות אלו בשביל להעלות את התכונות כוח, זריזות וחוסן. מוניטין טוב בקרב בני הפיות ורוחות חלום.

פנריר (Get of Fenris) נכנסים להתקפי זעם מהר יותר מאחרים.

2+ לדירוג הזעם הקבוע ההתחלתי. בעת התקף פרנזי, בני שבט הפנריר תמיד בוחרים לתקוף במקום לברוח.

Glass Walkers בעלי אהבה ומשיכה לעיר. לא מרגישים בנוח מחוץ לערים.

שלוש נקודות יכולת לחלק בין היכולות הבאות - הכרת ערים, חוק ובירוקרטיה, טכנולוגיה אנושית, כלי נשק חמים, כלכלה, מדעים מדוייקים, מחשבים, נהיגה.

לא ניתן לעלות יכולת מעל ל-3 עם נקודות אלו.

**לא ניתן לשחק דמויות של מהלכי זכוכית.**

אדומי הטפרים (Red Talons) לא מרגישים נוח בסביבה עירונית, שונאים בני אדם ואת כל מה שבנו.

+1 תוספת לכל נזק.

**לא ניתן לשחק דמויות של אדומי טפרים.**

אדוני הצללים (Shadow Lords) פרנואידים, לרוב עם הצדקה.

שלוש נקודות יכולת לחלק בין היכולות הבאות - אמפטיה, דריכות, הונאה, הפחדה, חקירה.

לא ניתן לעלות יכולת מעל ל-3 עם נקודות אלו.

הנוודים הדוממים (Silent Striders) דחף נדודים.

שלוש נקודות יכולת לחלק בין היכולות הבאות - אתלטיקה, דריכות, התחבאות, נהיגה, תעופה, הכרת העל טבעי, קוסמולוגיה, שפות.

לא ניתן לעלות יכולת מעל ל-3 עם נקודות אלו.

כסופי הניבים (Silver Fangs) מכובדים, לפעמים אפילו מכובדים מדי. יכולים להיגרר למעשים קיצוניים מתוך שמירה על טוהר כבודם.

3+ נקודות ברקע ייחוס. 1+ לאחת מהדירוגים הקבועים ההתחלתיים הבאים (הדמות מתחילה עם נקודה נוספת): זעם, כוח רצון, נוסיס.

צופי הכוכבים (Stargazers) נוטים לחשוב על דברים באריכות רבה ... מדי.

2+ לדירוג כוח הרצון הקבוע ההתחלתי (מתחילים עם 6 מינימום). לא ניתן לעלות יכולת מעל ל3 עם נקודות אלו.

אוקטנה (Uktena) סקרנות בלתי נדלית לידע חדש אשר לפעמים גוברת על ההיגיון הבריא.

שלוש נקודות יכולת לחלק בין היכולות הבאות - הכרת העל טבעי, מודעות, קוסמולוגיה, רפואה.

לא ניתן לעלות יכולת מעל ל-3 עם נקודות אלו.

**לא ניתן לבנות דמות שחקן של אוקטנה. הם מגיעים לישראל לעיתים נדירות מאוד- ולא יכולים להיות דמות קבועה.**

וונדיגו (Wendigo)- נוקשים ביותר, רואים את העולם בשחור ולבן.

1+ לדירוג כוח הרצון הקבוע ההתחלתי (מתחילים עם 5 מינימום). 1+ לאחת מהדירוגים הקבועים ההתחלתיים הבאים (הדמות מתחילה עם נקודה נוספת): זעם, כוח רצון, נוסיס. הסתגלותם של הוונדיגו לחיים במקומות הכי קרים על פני גאיה מאפשר להם לספוג נזק מקור כאילו היה נזק פשוט.

**לא ניתן לבנות דמות שחקן של וונדיגו. הם מגיעים לישראל לעיתים נדירות מאוד- ולא יכולים להיות דמות קבועה.**

## שלב שני – הצבת תכונות הבסיס

לכל דמות יש מספר תכונות בסיס הקובעות את כישוריה הטבעיים. אלו מתוספות לנוסיס, הזעם וכוח הרצון שנקבעו בשלב הקודם. לדמות יש נקודה אחת בכל אחת מהתכונות האל ויש לחלק עוד 10 נקודות בניהן. המקסימום שניתן לשים בתכונה הוא 5 נקודות. הנקודה החמישית בתכונה מסוימת עולה כפול, בין אם בנקודות חופשיות או נקודות התחלתיות.

כוח Strength כוח פיזי ויכולות המושפעות ממנו

זריזות Dexterity גמישות, מהירות תגובה, קלילות, קואורדינציה ומהירות תנועה.

חוסן Stamina חסינות פיזית, נקודות פגיעה והתנגדות להשפעות פיזיות.

הבחנה Perception הבחנה על טבעית ויכולות המושפעות ממנה.

תבונה Intelligence יכולת לימוד וזכירה של מידע

כריזמה Charisma מודד את הכוח של האישיות של הדמות והיכולת לכפות את עצמה על אחרים בעזרת כוחות מיוחדים.

## שלב שלישי – הצבת יכולות הדמות

לכל דמות יש אוסף של כישרונות, מיומנויות ותחומי לימוד בהם התנסתה במהלך שנות חייה, אלו נקראים יכולות הדמות. לדמות התחלתית יש 30 נקודות לחלק בין יכולות אלו. המקסימום שניתן להגיע ביכולת כלשהי במהלך המשחק הוא 5 נקודות ועוד 5 נקודות בהתמחות.

ביצירת הדמות לא ניתן להשתמש ב30 הנקודות המתקבלות בהצבת יכולות הדמות לעלות מעבר לדרגה 3 בכישרון מסוים או התמחות.

לכל כישרון יש בנוסף התמחות, הסבר על התמחויות ניתן למצוא כאן

אומנויות יצירה Crafts תוספת לכל פעולה שקשורה באומנות, מלאכת יד, וכל דרך אחרת של הבעה אומנותית.

אומנויות לחימה Martial Arts טכניקות לחימה מתקדמות. כל דרגה ביכולת זאת מאפשרות מקנה נקודה אחת לקניית טכניקות לחימה מיוחדות. לרשימת טכניקות לחימה.

אמפטיה Empathy תוספת לכוחות הקשורים להבנה והשפעה על אנשים.

אתלטיקה Athletics יכולות פיזיות ספורטיביות.

גניבה Larceny (Security) גניבה, פריצה, כיוס, זיהוי ועקיפת מערכות אזעקה.

דחף חייתי Primal Urge הכישרון של דחף חייתי הוא הכישרון המרכזי עבור זאבים רגילים. ניתן להחליף באמצעותו כישורים רבים אחרים בדירוגים לפעולות אשר טבעיות לזאבים, זה תקף במקרים הבאים: הבדלה בין ריחות ועיקוב על בסיס ריח במקום כישרון אחר רלוונטי, תקשורת עם זאבים רגילים במקום הבנת בעלי חיים, דיבור בשפת הגארו בצורת אדם, הבנה של המצב הבריאותי של יצורים טבעיים בשביל להעריך סיכון ורווח אפשרי בניסיון להילחם בהם. זאת במקום כישרון הרפואה, לחימה בצורת זאב או היספו במקום קרב מגע, שימוש בנקודת זעם שלישית בתור למי שיש לו דחף חייתי של 4 ומעלה.

דריכות Alertness תוספת ליכולות זיהוי והגנה.

הבנת בעלי חיים Animal Ken הבנת בעלי חיים. חיות (למעט זאבים) נוטות לחשוש מגארו. חיות ישמרו מרחק או ינסו לברוח או להילחם במידת הצורך בגארו המתקרב עליהן אם דירוג הזעם של הדמות גבוה מדירוג הכריזמה + הבנת בעלי חיים.

הונאה Subterfuge תוספת ליכולות הדורשות תחמנות, חשאיות, הטעיה ורמאות.

הישרדות Survival הישרדות בסביבה פראית; כולל מעקב אחר סימנים, ריחות וכדומה.

הכרת העולם העל טבעי Occult הבנה וידע על העולם העל טבעי.

הכרת ערים Streetwise הבנה וידע של הסביבה העירונית ובעיקר העולם התחתון של החברה האנושית.

הפחדה Intimidation תוספת ליכולות הקשורות להפחדת אחרים. יכולת זאת משמשת גם לקרבות מבטים בין שני גארו.

התחבאות Stealth התחבאות, העלמת עקבות.

חבלה Explosives הכנת ופירוק פצצות.

חוק ובירוקרטיה Law היכרות עם החוקים הרשמיים של העולם האנושי.

חידות Enigmas היכולת להבין את מה שמטבעו איננו מובן.

חמיקה Dodge הימנעות והגנה ממפגעים פיזיים.

חקירה Investigation היכרות עם נהלי חקירה וזיהוי פלילי.

טכנולוגיה אנושית Technology טיפול בכל מה שקשור בטכנולוגיה אנושית מודרנית.

טקסים Rituals יכולת לבצע טקסים וגם מספר טקסים מוכרים בעת יצירת הדמות (שווה לרמת היכולת). יכולת לנתח ולהבין טקסים. רשימת הטקסים

ידע אקדמי Academics ידע בתחומי מדעים לא מדויקים. היסטוריה, פילוסופיה, אנתרופולוגיה...

כלכלה Finance הבנת שוק ההון והמסחר

מדיטציה Meditation ריכוז, מודעות עצמית,

מדעים מדויקים Science הבנה של מדע אנושי מודרני.

מודעות Awareness יכולת לחוש ולזהות דברים על טבעיים. ניתן בעזרת מודעות לזהות יצורים על טבעיים שאינם מוסתרים ע"י כוחות הסתרה מיוחדים. הרחבה על מודעות

מחשבים Computer שימוש במחשב ותוספת ליכולות הקשורות לרוחות של מחשבים.

נהיגה Drive נהיגה בכלי רכב ממונעים.

נימוסים והליכות Etiquette הבנת חוקי הנימוס המקובלים בתרבות מסוימת.

נשק חם Firearms שימוש בנשק חם.

נשק קר Melee שימוש בנשקים קרים.

עשבונאות herbalism גידול והכנת מרקחות מצמחים. רק ילדי גאיה ופיאנה יכולים להתחיל עם זה.

קוסמולוגיה Cosmology הכרת עולם הרוחות והעולמות שמעבר לעולם הזה.

קרב מגע Brawl לחימה לא חמושה.

רפואה Medicine כל עיסוק בריפוי הגוף, דיאגנוזה, חבישה וכו'. קראו כאן

שפות Linguistics הכרת שפות נוספות. שפה נוספת עבור כל נקודה ביכולת זאת.

תעופה Flying תנועה אווירית באמצעים טבעיים או מלאכותיים.

קשתות משמש ככישרון ההתקפה עם קשתות ורובי קשת.

בנוסף, לכל כישרון יש התמחויות שונות.

רשימת ההתמחויות

## שלב רביעי – הצבת נקודות רקע

לכל דמות יש רקע ממנו באה, החל מאבות אבותיה ועד הקשרים שיצרה בעולם. לדמות התחלתית יש 7 נקודות לחלק בין הרקעים הרשומים מטה. המקסימום שניתן לתת לרקע מסוים הוא 5 נקודות.

בעלי ברית Allies חברים קרובים שהדמות יכולה לסמוך עליהם. אם אין מי שישחק את בעלי הברית בלארפ אז הם לא יכולים להופיע בו.

קשרים Contacts אנשים וישויות שהדמות בקשר איתם ויכולה לקבל מהם מידע.

תהילה Fame עד כמה הדמות מוכרת ומפורסמת בציבור הרחב.

חפץ קסום\ מיוחד Fetish חפצי קסם שהדמות מתחילה איתם.

השפעה Influence מעמד מיוחד והשפעה על אנשים אחרים. בעולם האנושי זה יכול להיות מעמד פיקוד בצבא או חברות בדירקטוריון של חברה גדולה.

קרובי משפחה Kinfolk בני אנוש המקורבים לדמות שאינם סובלים טירוף למראה אנשי זאב. לרוב אלו קרובי משפחה של אנשי זאב. רק קרובי משפחה שיש להם שחקן יכולים להופיע בלארפ ועבור אלו אין צורך לשלם.

מורה רוחני Mentor מורה אשר עוזר לדמות ללמוד ולהשתלב בחברת הגארו. מורה יכול ללמד מרחוק את הדמות דברים. אם אין שחקן לשחק את המורה אז הדמות הזאת לעולם לא תופיע בלארפ.

מאחז Stronghold מקום אשר שייך לדמות ושיש לו חשיבות וערך מיוחד. יכול להיות בית מחסה לגורי זאבים או קיירן קטן ומוסתר או בונקר תת קרקעי מצויד כנגד מצור.

יחוס Pure Breed רקע זה מודד את קרבתה של הדמות לאחד מקווי הדם הקדמוניים של הגארו ולגיבורים האגדתיים של הגארו. ישנם גארו ורוחות אשר ינהגו בדמות ביתר כבוד בעקבות זאת אך יצפו ממנה לעמוד בסטנדרטים גבוהים יותר. ילדים של גארו בעלי ייחוס הופכים לגארו בעצמם בשכיחות גבוהה יותר.

משאבים Resources - נקודה אחת- 1000 ש״ח; 2 נקודות- 3500 ש״ח; 3 נקודות- 7000 ש״ח; 4 נקודות- 20,000 ש״ח;  5 נקודות - 100,000 ש״ח. המשאבים מתחדשים פעם בתחילת כל חודש קלנדרי (ינואר, פברואר וכו׳).

רוח מסייעת Spirit Ally - נקודות לכוח של רוח ידידותית הידידותית לגארו הספציפי. לרוח יש שם, אופי וכמובן דף דמות משלה המחושב לפי העוצמה של ושיקול דעת המנחים. לפרטים נוספים וסיסטם.

טוטם אישי Totem נקודות לקשר של הדמות עם רוח טוטמית אשר בדרכה הולכת הדמות. הטוטם מסייע לדמות בדרכים עקיפות ומספק מצפן מוסרי ורוחני.

הכרת תרבות הגארו  Garou Lore - הכרת החוקים, המנהגים וההיסטוריה של הגארו. הכי חשוב – הכרת חברת הגארו המודרנית והנפשות הפועלות בה. ככול שיש לדמות יותר נקודות כאן היא מכירה יותר מתרבות זאת.

חפץ יד אומן- נשק או חפץ אשר הוכן בידי בעל מקצוע ומתפקד טוב יותר מחפץ בסיסי

## שלב חמישי – מתת רוחות

בנוסף ליכולות הפיזיות המרשימות של הגארו, הם למדו גם לסחור עם הרוחות ולקבל מהם יכולות קסומות נוספות. הרוחות בררניות לגבי מה ואת מי הן מלמדות ולכן דמויות התחלתיות יכולות לקבל רק את מת הרוחות האופייני לגזע, מולד הירח והשבט שלהן. לדמות מתחילה יש מתת אחד מכל קבוצה, לסך הכול של שלוש מתנות. כמו כן מעדיפות הרוחות שלא לתת את הקסמים החזקים ביותר לאלו שלא הוכיחו את עצמם, הקסמים מחולקים לחמש דרגות עוצמה ודמות התחלתית מוגבלת ליכולות אשר בדרגה הראשונה בלבד.

רשימת מתנות

## שלב שישי – נקודות חופשיות

על מנת לגוון את הדמויות טיפה מקבלת כל דמות התחלתית עוד 15 נקודות איתן ניתן לקנות תכונות, יכולות, נקודות רקע, מתנות ויתרונות וחסרונות. יחס ההמרה הוא:

6 נקודות חופשיות שוות מתנת רוחות אחת מרמה 1 מתוך הרשימות הרלוונטיות לגזע למולד הירח ולשבט של הדמות.

5 נקודות חופשיות שוות עוד נקודת תכונה אחת. הנקודה החמישית עולה 10.

3 נקודות חופשיות שוות נקודת זעם אחת או נקודת כוח רצון אחת, או נקודת נוסיס אחת.

2 נקודות חופשיות שוות נקודת יכולת אחת. אפשר לקנות בנקודות חופשיות את הרמות הרביעית והחמישית (באישור מנחה) של יכולות.

אומנויות לחימה עולות על פי הרמה שלהם.

נקודה חופשית אחת שווה נקודת רקע אחת.

נקודה חופשית אחת שווה טקס אחד.

יתרונות וחסרונות הן מאפיינים בעלי מגוון רחב יותר שניתן להוסיף לדמות. יתרונות עולים נקודות חופשיות וחסרונות נותנים נקודות חופשיות. מספר הנקודות משתנה בין יתרונות וחסרונות שונים. כמו כן לחלק מהשבטים יש נטייה טבעית ליתרונות מסויימים אשר מורידה את העלות בנקודה אחת.

רשימת יתרונות

רשימת חסרונות - לא ניתן לקבל יותר מ - 7 נקודות חופשיות נוספות מחסרונות.

יתרונות מוזלים לפי שבטים ב2 עד מקסימום של 1.

הנוקמות השחורות - הפיוריס -Natural Channel

מכרסמי העצמות - Bad taste

ילדי גאיה - Immune to wyrm Touch

פיאנה - Faerie Affinity

פנריר - Berserker

Glass walkers - יתרונות קשרים בחברה האנושית או Machine Affinity

אדומי הטפרים- Animal Affinity או Frightful Hispo (ההנחה רק ליתרון אחד)

אדוני הצללים - Self -Confidant

הנוודים הדוממים - Medium

כסופי הניבים - Silver tolerance

צופי הכוכבים - Calm heart

אוקטנה - Supernatural companion

וונדיגו - Iron Will

## שלב שביעי – קביעת מאפייני הדמות

לאחר שהוצבו הנקודות השונות יש לקבוע כמה מאפיינים חשובים אשר נובעים מתוך התכונות והיכולות של הדמות.

יוזמה – מיקום הדמות בסדר הפעולות במהלך עימות בין דמויות. הדמות בעלת היוזמה הכי גבוה פועלת ראשונה ואחריה לפי סדר כל הדמויות האחרות. היוזמה של דמות שווה להבחנה ועוד הדריכות שלה.

מהירות תנועה – בעת עימות בין דמויות יכולה כל דמות לנוע מספר צעדים (רגילים) כחלק מהתור שלה. מספר הצעדים שווה לתכונת הזריזות + 3 + יכולת האתלטיקה של הדמות.

הגנה פיזית – הערך שיש לעבור על מנת לפגוע בדמות אם התקפה פיזית כלשהי. שווה לכישרון ההתחמקות ועוד תכונת הזריזות של הדמות.

בריאות – יכולת ספיגת הנזק הפיזי של הדמות. נתון זה שווה לחמש פלוס תכונת החוסן של הדמות. חלק מהצורות השונות של הגארו מקבלות תוספת או חיסור של נקודה עקב הבדלי גודל ומסה מהממוצע האנושי.

עמידות – יכולתו של הגוף להתגונן בפני שינויים מזיקים הנובעים מרעלים, מחלות ויכולות קסומות. מאפיין זה שווה לסכום החוסן של הדמות ועוד מדיטציה.

ספיגת נזק – לגארו יכולת לבטל חלק מהנזק הפיזי (למעט נזק מכסף) אשר גורמות התקפות. כמות הנזק שניתן לספוג שווה לתכונת החוסן של הדמות פחות 2. יכולת זאת לא עובדת בצורת אדם וצורת זאב. בצורות אלו סופגים הגארו נזק פשוט בלבד בדיוק כמו בני אדם וזאבים רגילים.

דרגה חברתית – בקרב הגארו ישנו מדרג חברתי אשר מושפע מהמוניטין של הדמות. דמויות התחלתיות הן רובן בדרגה הראשונה של צעיר (Cliath). אי אפשר לקנות דרגה בנקודות חופשיות, דמויות יכולות להתחיל בדרגה גבוה יותר רק עם קיבלו אישור מיוחד של צוות המנחים.

נקודות ניסיון - לדמויות התחלתיות יש 0 נקודות ניסיון. למידע נוסף לחצו כאן

## שלב שמיני - קביעת שם הדמות

אלו שמות הגארו שמות הגארו הם בעלי משמעות וחשיבות רבה, מאחר והשם מעיד רבות על בעליו. כשגארו זרים נפגשים, תהליך הצגת השמות הוא בעל משמעות טקסית ויש לו השלכות על האופן בו יפרשו השניים את מעמדם זה ביחס לזה. איך שם נולד?

שמות גארו מורכבים מכמה חלקים: כינויים פרטיים, שמות מעשה, מולדי ירח, שיוך שבטי, שיוך להקתי, ציון טריטוריאלי. לאלו נלווים לעיתים ציון מעמד בחברת הגארו (צעיר, בוגר, זקן וכו'), מקום בהלקה (מנהיג, בטא וכו') תפקיד בלהקה או ספט (שומר אדמות, שופט אתגרים וכו'), טוטם או רוח אבות וכן הלאה.

כינויים פרטיים: אלו יכולים להיות שמות שניתנים לבני אדם (יוסי כהן), או כינויים הניתנים לזאבים ולבני אדם (חופש, קראנצ'י).

שם מעשה: שם טקסי ורשמי שנקנה במהלך מעלל הגבורה, במחיר של דם וסכנה מרובה. לגורים אין שמות כאלו, מאחר והם ניתנים רק לאחר הצלחה בטקס חניכה. השמות האלו דומים קצת לשמות "אינדיאנים".

מולד ירח: לשמות מולדי הירח יש מילים "רשמיות" בשפת הגארו, אבל להרבה גארו יש דרכים שונות להציג את מולדי הירח. ראגבש (לדוגמא) יכול להציג את עצמו כראגבש, כירח חסר, ירח נסתר, לבנה חשוכה וכן הלאה.

מעמד: חברת הגארו היא הירארכית ומעמד משפיע על חישובי עליונות בין גארו. מרביתם נמצאים איפשהו בין צעיר לבוגר ולכן לא תמיד טורחים להציג את עצמם בצרוף המעמד. גורים עשויים לציין בנוסף למעמדם כגור גם את שם המחנך. מעין "אם הלכתי לאיבוד, אנא החזירו אותי אל X".

שיוך שבטי: ציון שם השבט אליו נולד הגארו. יש המון דרכים לציין את ההתייחסות השבטית, הם משתנות משבט לשבט ויוצרות בלאגן. מישהו מציג את עצמו כמגיע משבט אדוני צללים אולי מתכוון למשהו שונה ממישהו המציג את עצמו "מדם אדוני הצללים" (מה שיכול לציין שהגארו מחשיב מאוד ענייני דם וייחוס, או יכול להגיד את ההפך הגמור: רמיזה לכך שהגארו נולד בשבט מסויים, אבל לא שייך לו יותר). שם להקה או ספט: הגארו הם יצורים חברתיים המתאגדים בלהקות או ספטים (ובספטים גדולים: בלהקות בתוך ספטים). להקות לפעמים מתפרקות או שגורים עוזבים להקות כדי להקים להקות חדשות – אז לפעמים קיים מצב זמני בו גארו נמצא ללא להקה. אבל מי שאין לו להקה נמצא בסכנה להיחשב זאב בודד ולהיחשב בעל קלון.

מקום בלהקה: כאן מציינים אם הגארו ראשון (מנהיג) בלהקה, שני או האחרון בלהקה. שלושת המקומות האלו מציינים, על הדרך, את המינימום הנדרש לבניית להקה ויש להם משמעות פראקטית וטקסית כאחד והם משמשים גם כתפקידים, לא רק כמיקומים. מקומות שלישיים, רבעיים וכן הלאה הם לרוב מיקומים הירארכיים פחות משמעותיים ולרוב הם גם יותר "נזילים" - ולכן לא כל הגארו מקפידים לציין אותם. ציון טריטוריאלי: גארו הם יצורים טריטוריאלים מאוד, המתגאים במקומות עליהם הם שומרים וקנאים להם. החסרה של ציון טריטוריאלי יכולה להעיד על גארו ללא טריטוריה (דבר שיכול להיות רמיזה לכך שהוא עם קלון, או רמיזה לכך שהוא מחפש טריטוריה. לנוודים דוממים אין טריטוריות, כמעט ולכן הם לרוב יחסירו את החלק הזה בלי חשש לפגיעה בכבודם). כמו כן, גארו שחיים בספט לרוב משמיטים את החלק הזה, אם הם חיים ממש על אדמת הספט. תפקיד בלהקה או ספט: מנהיג, בטא ואומגה הם תפקידים, ללא ספק, אבל ספטים (ולפעמים גם להקות) נותנים תפקידים מוגדרים נוספים: שומר אדמות, שופט אתגרים וכן הלאה. בלהקות,שהן קטנות יותר נדיר לראות תפקידים. בלהקות תפקידים לרוב נוצרים כשיש כמה חברים בלהקה מאותו מולד ירח, וכל אחד מהם תופס לעצמו נישה ספציפית.

לכל הערב רב הזה אפשר להוסיף עוד הרבה דם. לאיזה משפחה בתוך השבט אתם שייכים? האם יש לכם תארים מיוחדים? רוח טוטם או אבות שומרת עליכם? יש לכם אבות מהוללים בעברכם? אתם נושאים איזה חפץ אגדי? שמות יכולים להפוך למגילות חסרות סוף. יש מי שיראו בשם ארוך כזה עדות לכבוד ותהילה, בעוד שאחרים יתייגו את בעליו כנאד נפוח. אמור לי את שמך ואומר לך מי אתה.

ההצגה המינימלית ביותר כוללת שלושה חלקים: "שם גארו, מולד ירח,מעמד, שבט". כל דבר פחות מכך מעיד על פחיתות מעמד או זלזול בטקס הצגת השם (ומכאן, זלזול בגארו או הרוח העומדים מולך). רק גורים יכולים להחסיר את שם הגארו, בלי לדאוג לפחיתות כבוד. אחרי הכל, עדיין אין להם אחד. ההצגה הסטנדרטית מצרפת לרביעייה הנ"ל גם שם להקה ושם טריטוריה. החסרה של אחד מהם מעידה על מישהו שהוא חסר בית או חסר חברים – שני דברים שלרוב יעוררו בוז או חשדנות. גארו ורבות מהרוחות איתן הם באים במגע מתייחסים לשמות ברצינות רבה ומסיקים מהם על ערכו של מי שעומד מולם. חוסרים או פגמים בשם לרוב יגררו אחריהם יחס מזלזל ושלילי.

דוגמאות: דפנה שוורץ, "אגרוף של סלע", לוחמת בכירה לשבט הנוקמות השחורות, מנהיגת להקת "כוכבים נופלים", שומרת אדמות בספט קצף הגלים. פרשנות: הורידו את הכובע, רבותי. גארו מכובדת מאוד לפניכם!

יוסי כהן, "רץ מהר מהרוח", ראגבש לשבט הנוודים הדוממים מלהקת "רודפים את הגלים". נווד דומם – אז ברור שאין לו טריטוריה. נשמע די בסדר.

נולד אחרון, גור פילודוקס לשבט פיאנה, מתחנך אצל "שופט לפי חרב". איזה חמוד! מהכינוי כנראה שמדובר בלופוס. כדאי לשאול.

רונית רוזנברג, "מקוננת על העבר", גליארד. מה זה?! אין שבט, אין להקה, אין טריטוריה – נשמע כמו מישהי שגורשה. גם שם המעשה נשמע חשוד. יש עליה קלון מזעזע שאפילו מטיס יצחק עליה. פיכס!

טיפים לשמות:

1. שמות ארוכים ומרובי חלקים זה מגניב מאוד, אבל כדאי (לפחות לפעמים הראשונות) לתת את הגרסאות המקוצרות. במפגשים החודשיים הראשונים אתם תפגשו הרבה דמויות ותציגו את עצמכם הרבה פעמים. אתם תתעייפו לחזור על שם מסובך הרבה פעמים, שלא לדבר על תתקשו לזכור אותו כראוי.

2.מאחורי שמות עומדים תמיד סיפורים. גארו עשויים לשאול אתכם על הסיפור שמאחורי שמכם, אז דאגו שיהיה לכם אחד!

3. שם מגוחך, מעליב או מוזר יגרור תגובות שליליות מרוחות, דמויות (ולפעמים אפילו משחקנים). זכרו, בדיחה מצחיקה רק בפעם הראשונה ולא תצחיק את כולם.

הורדת דף דמות

הורדת דף סטטיסטיקות (בקרוב)